পহেলগাম জঙ্গি হামলার মূল চক্রী সাজ্জাদ গুলের সম্পত্তি বাজেয়াপ্ত করল শ্রীনগর পুলিশ

শ্রীনগর: জঙ্গি নেটওয়ার্কের বিরুদ্ধে বড় পদক্ষেপ নিল জম্মু-কাশ্মীর পুলিশ (Jammu Kashmir Police)। পহেলগাম (Pahelgam Terrorist Attack) জঙ্গি হামলার মূল চক্রী ও TRF প্রধান সাজ্জাদ গুলের বাবার নামে থাকা প্রায় ২ কোটি টাকার একটি তিনতলা আবাসিক ভবন বাজেয়াপ্ত করেছে শ্রীনগর পুলিশ। বেআইনি কার্যকলাপ (প্রতিরোধ) আইন অর্থাৎ UAPA-র ধারা ২৫-এর অধীনে এই পদক্ষেপ নেওয়া হয়েছে।

পুলিশের এক বিজ্ঞপ্তিতে জানানো হয়েছে, “জঙ্গি নেটওয়ার্ক এবং তাদের সহায়ক পরিকাঠামো ভেঙে ফেলার লক্ষ্যে একটি গুরুত্বপূর্ণ পদক্ষেপ গ্রহণ করা হয়েছে। শ্রীনগরের খুশিপোরা এলাকার রোজ অ্যাভিনিউ (এইচএমটি)-তে ১৫ মারলা জমির উপর নির্মিত তিনতলা বাড়িটি বাজেয়াপ্ত করা হয়েছে।”

আরও পড়ুন: বেঙ্গালুরুতে ইজরায়েলি দূতাবাসে বোমা হামলার হুমকি

সূত্র অনুযায়ী, ওই বাড়িটি ছিল সাজ্জাদ গুলের বাবা গোলাম মহাম্মদ শেখের নামে। তবে তদন্তে উঠে এসেছে, সাজ্জাদ গুলও এই সম্পত্তির সক্রিয় অংশীদার ছিলেন। পুলিশের দাবি, অবৈধ জঙ্গি কার্যকলাপ থেকে পাওয়া অর্থ ব্যবহার করেই এই ভবন নির্মিত হয়েছিল।

এই পদক্ষেপ নেওয়া হয়েছে পারিমপোরা থানায় দায়ের হওয়া এফআইআর নম্বর ২৩৫/২০২২ মামলার ভিত্তিতে। মামলায় UAPA-র ধারা ১৩, ৩৮ এবং ২০, পাশাপাশি EIMCO আইন যুক্ত করা হয়েছে। শ্রীনগর পুলিশের পক্ষ থেকে জানানো হয়েছে, জঙ্গিদের আর্থিক, লজিস্টিক এবং অপারেশনাল নেটওয়ার্ক ধ্বংস করাই এই পদক্ষেপের মূল উদ্দেশ্য।

দেখুন আরও খবর: